Slagteren på Østerbrogade 21 i Løgstør var i dag ramt af brand. En rygeovn på 1. sal, hvor der er lager, brød ud i flammer og antændte det andet invetar. Lageret med rygeovnen er efter branden stort set udbrændt, og det samme er 2. sal, hvor der ligeledes har været lager. Det oplyser indsatsleder ved Beredskabscenter Vesthimmerland Elo Sørensen til TV2/Nord. Selve butikken i stueetagen slap dog med lidt vand- og sodskader. Og ingen personer kom noget til ved branden. Beredskabscenter Vesthimmerland samt Nordjyllands Politi sendte 11 mand af sted og fik slukket branden før der skete mere med butikken.

Referat:
Løgstørs eneste slagter har fået alvorlige skader efter en brand raserede. Det meste af lageret er udbrændt, mens selve butikken fik vand- og sodskader.